CELEX: 62010TA0167
Language: mt
Date: 2012-12-06 00:00:00
Title: Kawża T-167/10: Sentenza tal-Qorti Ġenerali tas- 6 ta’ Diċembru 2012 — Evropaïki Dynamiki vs Il-Kummissjoni ( “Aċċess għal dokumenti — Regolament (KE) Nru 1049/2001 — Talbiet għal kwotazzjoni — Rifjut ta’ aċċess — Rikors għal annullament — Terminu għall-preżentata ta’ rikors — Punt ta’ tluq — Ammissibbiltà — Eċċezzjoni dwar il-protezzjoni tal-politika ekonomika tal-Unjoni Ewropea — Eċċezzjoni dwar il-protezzjoni tal-interessi kummerċjali ta’ terz — Eċċezzjoni dwar il-protezzjoni tal-interess pubbliku rigward is-sikurezza pubblika — Obbligu ta’ motivazzjoni” )

26.1.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 26/40
            
         Sentenza tal-Qorti Ġenerali tas-6 ta’ Diċembru 2012 — Evropaïki Dynamiki vs Il-Kummissjoni
   (Kawża T-167/10) (1)
   
   (Aċċess għal dokumenti - Regolament (KE) Nru 1049/2001 - Talbiet għal kwotazzjoni - Rifjut ta’ aċċess - Rikors għal annullament - Terminu għall-preżentata ta’ rikors - Punt ta’ tluq - Ammissibbiltà - Eċċezzjoni dwar il-protezzjoni tal-politika ekonomika tal-Unjoni Ewropea - Eċċezzjoni dwar il-protezzjoni tal-interessi kummerċjali ta’ terz - Eċċezzjoni dwar il-protezzjoni tal-interess pubbliku rigward is-sikurezza pubblika - Obbligu ta’ motivazzjoni)
   2013/C 26/75
   Lingwa tal-kawża: l-Ingliż
   
      Partijiet
   
   
      Rikorrenti: Evropaïki Dynamiki — Proigmena Systimata Tilepikoinonion Pliroforikis kai Tilematikis AE (Ateni, il-Greċja) (rappreżentanti: N. Korogiannakis u M. Dermitzakis, avukati)
   
      Konvenuta: Il-Kummissjoni Ewropea (rappreżentanti: E. Manhaeve u C. ten Dam, aġenti)
   
      Suġġett
   
   Minn naħa, talba għall-annullament tad-deċiżjoni tal-Kummissjoni tas-27 ta’ Jannar 2010 li tirrifjuta l-aċċess għat-talbiet għal kwotazzjoni rigward il-lott 3 A tas-sejħa għal offerti DIGIT/PO/2005/113 — ESP-DESIS (ĠU 2005/S 252-248566) u, min-naħa l-oħra, talba għall-annullament tad-deċiżjoni tal-Kummissjoni tal-11 ta’ Marzu 2010 li tirrifjuta l-aċċess għat-talbiet ta’ kwotazzjoni għall-lottijiet l-oħra kollha tas-sejħa għal offerti iċċitata iktar ’il fuq, għal-lottijiet kollha tas-sejħa għal offerti DI/0005 ESP (ĠU 2001/S 53-036539) u ADMIN/DI/2/PO/2003/192 ESP-DIMA (ĠU 2003/S 249-221337) u għall-kuntratt qafas BUDG/0101.
   
      Dispożittiv
   
   
               (1)
            
            
               Id-deċiżjoni tal-Kummissjoni Ewropea tas-27 ta’ Jannar 2010 li tirrifjuta l-aċċess għat-talbiet għal kwotazzjoni rigward il-lott 3 A tas-sejħa għal offerti DIGIT/PO/2005/113 — ESP-DESIS hija annullata.
            
         
               (2)
            
            
               Id-deċiżjoni tal-Kummissjoni tal-11 ta’ Marzu 2010 li tirrifjuta l-aċċess għat-talbiet għal kwotazzjoni rigward il-lottijiet l-oħra kollha tas-sejħa għal offerti ċċitata iktar ’il fuq, għal-lottijiet kollha tas-ejħa għal offerti DI/0005 ESP u ADMIN/DI/2/PO/2003/192 ESP-DIMA u għall-kuntratt qafas BUDG/0101 hija annullata.
            
         
               (3)
            
            
               Il-Kummissjoni għandha tbati l-ispejjeż tagħha kif ukoll dawk sostnuti mill Evropaïki Dynamiki — Proigmena Systimata Tilepikoinonion Pliroforikis kai Tilematikis AE.
            
         
      (1)  ĠU C 161, 19.6.2010.